《送张录事诚二首》
元代·方回

歙州江见底，录事亦如之。
休吏早封印，访僧閒著棋。
旧鞍羸马出，矮屋破帘垂。
行处与住处，官清人不知。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。